Diari Oficial de la Generalitat Valenciana


Sumari del DOGV 5890, del 11-11-2008 (2008/13305)

Informació pública de l'aprovació de la incorporació al PEMU del nucli antic, del plànol que determina l'altura màxima obligatòria de cornisa al c/ Ortega y Gasset, cantonada c/ Nueva.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13145


Data del document
:   13-10-2008

Organisme emissor
:   Ajuntament d'Elda

Tipus de document
:   Informació Pública

Descriptors 

:   * Elda
    * pla d'urbanisme
    * administració local

Informació pública de l'aprovació de la incorporació al PEMU del nucli antic, del plànol que determina l'altura màxima obligatòria de cornisa al c/ Ortega y Gasset, cantonada c/ Nueva.  
 [2008/13461]  
El Ple d'este Ajuntament, en sessió celebrada el dia 5 de setembre de 2008, va adoptar l'acord d'aprovació de la incorporació al PEMU del pla que concreta l'altura màxima obligatòria de cornisa del carrer d'Ortega y Gasset, en la confluència amb el c/ Nueva, que a continuació es transcriu:   
«23. Aprovació de la incorporació al pla especial de millores urbanes del nucli antic, del pla que determina l'altura màxima obligatòria de cornisa al carrer d'Ortega y Gasset, cantonada c/ Nueva.  
En l'àmbit del PEMU, al carrer d'Ortega y Gasset en la confluència amb el c/ Nueva, hi ha dos edificacions amb una volumetria singular, d'una banda l'edifici del Casino Eldense, inclòs en la relació d'edificis protegits del Pla General d'Ordenació, i per una altra, l'edifici del Servef, amb una volumetria, per a consolidació i rehabilitació, superior a la mitjana del carrer.  
En el capítol 7 de les Ordenances, article 20.3 i 4, del PEMU, sobre altures d'edificació, s'establix, com a criteri d'actuació, respecte a les altures d'edificis, el que, en aquells carrers o places per als quals gràficament es determinen les altures de cornisa o ràfol, l'altura d'estes, en referència als edificis construïts actualment, serà d'obligat compliment per a les noves edificacions.  
En este supòsit, per a les edificacions existents, qualificades com a pertanyents a la subzona intensitat 4 (clau 114), serà possible la seua ampliació d'altura fins a aconseguir la cornisa assenyalada, encara que per a això se sobrepasse el nombre de plantes assenyalades per a esta subzona, sempre que es complisquen les condicions establides en l'apartat 2 de l'article 20 a què ens referim. Este criteri tindrà preferència sobre els altres criteris d'altura previstos en l'article 20.   
Aplicant els criteris sobre altures del PEMU el projecte redactat per l'arquitecte municipal Miguel Peiró Alarcón limita i ajusta l'altura de cornisa entre les dos edificacions, de manera que es produïsca una graduació en altura des d'edifici del Servef a l'edifici del Casino Eldense.  
Esta proposta no suposa concessió de major edificabilitat a l'edifici que resulte de l'aplicació del criteri exposat.  
La proposta es va exposar al públic per un termini d'un mes, per mitjà d'anuncis publicats en el diari La Verdad de 25 de juny de 2008 i en el Diari Oficial de la Comunitat Valenciana de 29 de juliol de 2008, sense que s'hagen presentat al·legacions.  
Vist el dictamen favorable de la Comissió Informativa d'Urbanisme, el Ple de l'Ajuntament, per unanimitat, acorda :  
Aprovar la incorporació al PEMU del pla que concreta l'altura màxima obligatòria de cornisa del carrer d'Ortega i Gasset, en la confluència amb el carrer Nou i la seua publicació en el DOCV.»  
Contra el present acord es pot interposar davant de l'òrgan que va dictar l'acte, potestativament, el recurs de reposició, regulat en l'article 116 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 14 de gener, en el termini d'un mes, comptat a partir de l'endemà de la notificació, o bé directament el recurs contenciós administratiu que autoritzen els articles 1, 25 i següents de la Llei 29/1998, del 13 de juliol, Reguladora de la Jurisdicció Contenciosa Administrativa, davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, tal com disposa l'article 46.1 de la referida llei.  
Transcorregut un mes des de la interposició del recurs de reposició sense que s'haja dictat resolució expressa, s'entendrà desestimat i es podrà interposar el recurs contenciós administratiu que regulen els articles 1, 25 i següents de la Llei Reguladora de la Jurisdicció Contenciosa Administrativa davant del Tribunal Superior de Justícia de la Comunitat Valenciana, en el termini de sis mesos comptats a partir de l'endemà de la realització de l'acte presumpte.  
Sense perjuí de poder utilitzar un altre recurs si es creu convenient.  
Elda, 13 d'octubre de 2008.- L'alcaldessa: Mª Adelaida Pedrosa Roldán.